5. Situācija Kenijā (balsojums)
- Pirms balsošanas:
Jan Mulder
Priekšsēdētāja kungs, kopš mēs formulējām šo rezolūciju, Kenijā ir notikušas svarīgas pārmaiņas. Vakar jaunievēlētais parlaments - un pēc visu novērotāju teiktā vēlēšanas parlamentā bija pavisam godīgas - ievēlēja jaunu priekšsēdētāju. Priekšsēdētājs ir no opozīcijas.
Mēs skatāmies uz šo kā uz iedrošinošu zīmi, un es tāpēc ierosinu mutisku grozījumu jauna punkta veidā, kas skan šādi: "atzinīgi vērtē to, ka jaunievēlētais parlaments parādīja savu neatkarību, ievēlot par savu priekšsēdētāju Kenneth Marende, un pasvītro parlamenta izšķirīgo nozīmi pilsoņu brīvības atjaunošanā Kenijā”.
(Parlaments piekrita pieņemt mutisko grozījumu)
